Lav et referat af nedenstående tekst:

Tekst:
Efter et tyveri af et Dankort og et overvågningsbillede fra en hæveautomat beder Nordjyllands Politi offentligheden om hjælp til at få fingrene i en formodet indbrudstyv. Den 2. november 2018 blev der stjålet et dankort under et indbrud i Vodskov. Senere samme dag blev dankortet misbrugt til at hæve 2.000 kr. i en pengeautomat. Politiet er endnu ikke hundrede procent sikre på mandens identitet, men ordensmagten har en kraftig formodning om, hvem han er. - Vi mener at have genkendt gerningsmanden på overvågningsvideoen fra banken. Der er tale om en rumænsk mand uden fast bopæl i Danmark, og vi mener, han står bag flere lignende tyverier. Derfor håber vi på, at offentligheden kan hjælpe os med at finde manden, fortæller efterforskningsleder Mikkel Brügmann fra Nordjyllands Politi. Har man set manden, eller har man en idé om, hvor han opholder sig, så bedes man kontakte politiet på tlf. 114.

Referat:
Nordjyllands Politi efterlyser ud fra billeder en rumænsk mand, der formodes at stå bag flere tyverier. Borgere bedes kontakte politiet, hvis de genkender manden.